གཞན་གྱི་དྲིང་ལ་འཇོག་ཅིང་འཚོ་ཡང་རུང་། བདག་ལ་ཕན་འདོད་དུག་ཅན་མི་བཟའ་བཞིན། ཆོས་མིན་འདྲེས་པའི་
བདེ་བ་མི་འདོད་དོ། དེ་ལྟར་དེས་ཡིད་དུ་འོང་བའི་ཚིག་གིས་ཕའི་མཛའ་བོ་དེ་ཡིད་ཆེས་པར་བྱས་པ་དང་། སེམས་
དཔའ་ཆེན་པོ་དེ་ལ་རབ་ཏུ་གུས་ཤིང་བཀུར་སྟིའི་བྱ་བ་ཁྱད་པར་ཅན་གྱིས་རབ་ཏུ་མགུ་བར་བྱས་སོ། དེ་ལྟ་བས་ན་
ཁྱིམ་ན་གནས་པའི་ཚུལ་ཁྲིམས་དང་རབ་ཏུ་ཞི་བའི་གཉེན་པོ་ལ་གནོད་པ་ཡིན་པས། བདག་ལ་ཕན་པར་འདོད་པ་
རྣམས་ཡོངས་སུ་གཏོང་ངོ་། རབ་ཏུ་དབེན་པའི་རོ་མྱོང་ན་འདོད་པ་ལས་སླར་ལོག་གོ་ཞེས་རབ་ཏུ་དབེན་པའི་གཏམ་
བྱ་བ་ལ་ཡང་སྦྱར་བར་བྱའོ། རྒྱལ་རིགས་ཕྱུག་པོར་སྐྱེས་པའི་